מיכאל פייגה

מיכאל פייגה (5 ביולי 1957 – 8 ביוני 2016) היה מרצה בכיר לסוציולוגיה ואנתרופולוגיה באוניברסיטת בן-גוריון בנגב. נרצח בפיגוע הירי במתחם שרונה שבתל אביב.

==ביוגרפיה==
פייגה נולד בירושלים, בן בכור ליהודה, פיזיקאי גרעין ומומחה לקרינה רדיואקטיבית ולפיתוחים רפואיים קשורים, ולשרה ממשפחת בן-צור. כשהיה כבן שלוש עברה המשפחה מירושלים לרחובות, שם למד בבית הספר היסודי סמילנסקי ובתיכון דה שליט. שירת בצה"ל בהנדסה קרבית, בתחום של לוחמת אב"כ, ולאחר מכן החל בלימודיו לתואר ראשון בסוציולוגיה באוניברסיטה העברית בירושלים. המשיך בלימודיו לתואר שני, ובשנת 1995 השלים את עבודת הדוקטורט שלו, "תנועות חברתיות, הגמוניה ומיתוס פוליטי: בחינה משווה של האידאולוגיות של גוש אמונים ושלום עכשיו", שאותה כתב באוניברסיטה העברית.

ד"ר פייגה היה עמית מחקר בכיר ומרצה במכון בן-גוריון לחקר ישראל והציונות שבאוניברסיטת בן-גוריון בנגב, וראש המסלול לתואר ראשון ללימודי מדינת ישראל. הוא עסק בחברה הישראלית, בזיכרון קולקטיבי ובמיתוס פוליטי (Political myth). נודע בסגנון ההוראה הישיר שלו, והדריך חוקרים רבים מישראל ומהעולם בעבודות הדוקטורט והתזה שלהם.

פייגה ערך יחד עם פרופסור פנינה מוצפי-האלר את כתב העת "הגר" (Hagar), היוצא לאור בשפה האנגלית בישראל ועניינו לימודי חברה.

ב-8 ביוני 2016 נרצח בפיגוע הירי במתחם שרונה.

== פרסים ==
בשנת 2010 זכה פייגה בפרס שפירא של האגודה ללימודי ישראל, לספר הטוב ביותר בלימודי ישראל שיוצא לאור מדי שנה, על ספרו "שתי מפות לגדה: גוש אמונים, שלום עכשיו ועיצוב המרחב בישראל" שבחן את תופעת ההתיישבות האידאולוגית דרך בחינת התנועה הלאומית דתית גוש אמונים.

== משפחתו == 
פייגה היה נשוי לנורית, ולהם שלוש בנות. התגורר עם משפחתו ביישוב הקהילתי מדרשת בן-גוריון ואחר כך ברמת גן. אחיו, אוריאל פייגה, הוא מדען מחשב במכון ויצמן למדע.

==ספרים==
* מיכאל פייגה, שתי מפות לגדה: גוש אמונים, שלום עכשיו ועיצוב המרחב בישראל, ירושלים: מאגנס (2002). 
* מיכאל פייגה וצבי שילוני (עורכים), קרדום לחפור בו: ארכאולוגיה ולאומיות בארץ ישראל, מדרשת בן-גוריון: אוניברסיטת בן-גוריון בנגב, מכון בן-גוריון לחקר ישראל והציונות (2008).
* מיכאל פייגה, על דעת המקום: מחוזות זיכרון ישראליים, עורך: דוד אוחנה, הוצאת מכון בן-גוריון לחקר ישראל והציונות, אוניברסיטת בן-גוריון (2017).
<div class="mw-content-ltr">
* Michael Feige, Settling in the Hearts, JEWISH FUNDAMENTALISM IN THE OCCUPIED TERRITORIES, Wayne State University Press, 2009
* Michael Feige, The Semiotics of Israeli Space and Time, Liverpool University Press, 2020
</div>

==קישורים חיצוניים==

* 
* [http://in.bgu.ac.il/en/bgi/Pages/michael_Feige.aspx מיכאל פייגה] באתר אוניברסיטת בן-גוריון בנגב 

* 
* 
* 

עם מותו:
* [http://in.bgu.ac.il/Pages/news/michael-feige-rip.aspx ד"ר מיכאל פייגה איננו], אוניברסיטת בן-גוריון בנגב, 9 ביוני 2016.
** [http://bgu.digitaler.co.il/BenGuryon102/#4/z הספד למיכאל פייגה בעיתון האוניברסיטה], יולי 2016
* .
* .
* 
* 
* 

מכּתביו:
* [https://web.archive.org/web/20101011200042/http://www.vanleer.org.il/Data/UploadedFiles/Publications/TUV/26/8.pdf "זה סיפור על מקום וזה המקום": דיוניסוס בסנטר ומבט נוסף על ההיסטוריוגרפיה הישראלית], תיאוריה וביקורת, 26, עמ' 201–234, אביב 2005.
* [http://in.bgu.ac.il/bgi/iyunim/20/c1.pdf האנדרטה לאסון המסוקים ופרדוקס הפרטת ההנצחה של חללי הלאום], עיונים בתקומת ישראל, 20, עמ' 122–143, 2010.
* [http://humanities1.tau.ac.il/zionism/images/stories/mahamar_hohana_v_faige.pdf הלוויה על סף הצוק: ישראל נפרדת מדוד בן-גוריון], יחד עם דוד אוחנה, ישראל, 17, עמ' 25–57, 2010.
* [http://www.openu.ac.il/zmanim/zmanim93/93-review2.html עוצמתו של הראש וגמישותו של הקיר], זמנים, 93, 2006.

==הערות שוליים==

קטגוריה:מחברי ספרי עיון ישראלים
קטגוריה:בוגרי בית הספר סמילנסקי (רחובות)
קטגוריה:בוגרי תיכון דה שליט
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בן-גוריון בנגב: סוציולוגיה ואנתרופולוגיה
קטגוריה:סגל אוניברסיטת בן-גוריון בנגב: לימודי מדינת ישראל
קטגוריה:זוכי פרס שפירא בלימודי ישראל
קטגוריה:מדרשת בן-גוריון: אישים
קטגוריה:חללי טרור ישראלים
קטגוריה:חללי טרור בישראל
קטגוריה:גל הטרור (2015–2016)
קטגוריה:אישים הקבורים ברחובות
קטגוריה:ישראלים שנולדו ב-1957
קטגוריה:ישראלים שנפטרו ב-2016